**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERĖMIMO KLAIPĖDOS MIESTO SAVIVALDYBĖS NUOSAVYBĖN“ PROJEKTO**

**1. Sprendimo projekto esmė, tikslai ir uždaviniai.**

Šis Klaipėdos miesto savivaldybės tarybos sprendimo projektas teikiamas, siekiant neatlygintinai perimti iš VšĮ „Mažosios Lietuvos kultūra“ Klaipėdos miesto savivaldybės nuosavybėn Vydūno paminklą, kurio įsigijimo vertė – 53 800,00 Eur, esantį Puodžių ir Bokštų gatvių skvere, Klaipėdoje.

**2. Projekto rengimo priežastys ir kuo remiantis parengtas sprendimo projektas.**

2019 m. Klaipėdos miesto savivaldybės administracija įgyvendino projektą „Skvero tarp Puodžių g. ir Bokštų g. Klaipėdoje, skirto Vydūno paminklui įrengti, techninis darbo projektas“, kurio metu Puodžių ir Bokštų gatvių sankirtoje, Klaipėdoje, buvo įrengtas skveras. Skvere įrengtas fontanas, o ant minimo fontano pastatytas paminklas, skirtas pagerbti krašto šviesuolį, filosofą Vydūną. Minimas paminklas yra sukurtas privačiomis lėšomis.

2016-12-14 Klaipėdos miesto savivaldybės Įvaizdžio komisijos protokolu Nr. ADM-771 buvo pritarta paminklo Vydūnui pastatymui skvere tarp Bokštų ir Puodžių gatvių.

Vadovaujantis Klaipėdos miesto savivaldybės tarybos 2021 m. kovo 25 d. sprendimu Nr. T2-71 patvirtintomis Dailės kūrinių statymo (įrengimo) ir nukeldinimo Klaipėdos miesto viešosiose vietose taisyklėmis, jei objektas statomas viešoje Savivaldybei ar valstybei nuosavybės teise priklausančioje teritorijoje jis savivaldybės nuosavybėn perduodamas teisės aktų nustatyta tvarka.

Viešoji įstaiga „Mažosios Lietuvos kultūra“ kreipėsi į savivaldybę su prašymu neatlygintinai perimti Paminklą savivaldybės nuosavybėn

Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Savivaldybės pagal sandorius gali įgyti turtą savo nuosavybėn.

**3. Kokių rezultatų laukiama.**

Perėmus nurodytą turtą savivaldybei nuosavybės teise, bus užtikrintas tinkamas turto valdymas ir naudojimas.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomos lėšos nereikalingos. Lėšų poreikis gali atsirasti ateityje, kurios būtų skirtos paminklo priežiūrai (valymui, remontui).

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – savivaldybei perduodamas turtas.

Teikiame svarstyti šį sprendimo projektą.

PRIDEDAMA:

1. 2021-06-14 VšĮ „Mažosios Lietuvos kultūra“ rašto kopija, 1 lapas.

2. 2016-12-14 Įvaizdžio komisijos protokolas Nr. ADM-771, 3 lapai.

Turto valdymo skyriaus vedėjas Edvardas Simokaitis